Γιάννης Γκιωνάκης

Ο Γιάννης Γκιωνάκης (Αθήνα, 18 Σεπτεμβρίου 1922 - Αθήνα, 25 Αυγούστου 2002) ήταν Έλληνας ηθοποιός του θεάτρου και του κινηματογράφου.

Βιογραφία
Ο Γκιωνάκης γεννήθηκε στην Αθήνα στις 18 Σεπτεμβρίου 1922. Ο πατέρας του ήταν γιατρός και από την ηλικία των δεκαπέντε ετών, ο Γκιωνάκης πήγαινε στο ιατρείο του πατέρα του σκεπτόμενος να ακολουθήσει κι αυτός την ιατρική. Έτσι, αφού αποφοίτησε από το σχολείο, μπήκε στην Ιατρική Σχολή του Πανεπιστημίου Αθηνών όπου και φοίτησε για τέσσερα χρόνια.

Στις αρχές της δεκαετίας του 1940 κι ενώ ήταν ήδη φοιτητής ιατρικής, ο Γκιωνάκης διασκέδαζε μαζί με την παρέα του κάνοντας αστείες γκριμάτσες και μιμήσεις όπου τον είδε ο Αλέκος Σακελλάριος και τον ρώτησε αν είχε σκεφτεί ποτέ να εκμεταλλευτεί το κωμικό του ταλέντο. Ο άγνωστος τότε ηθοποιός του απάντησε αρνητικά. Όταν όμως λίγο καιρό μετά, το 1943, η σχολή του έκλεισε λόγω του πολέμου και του βομβαρδισμού του Πειραιά  και πήγε στο Θέατρο Τέχνης «Κάρολος Κουν» να παρακολουθήσει την παράσταση Αγριόπαπια του Χένρικ Ίψεν, ενθουσιάστηκε και πήρε την απόφαση να εγκαταλείψει την ιατρική και να φοιτήσει στη Δραματική Σχολή του Καρόλου Κουν και στο Ελληνικό Ωδείο. Ως φοιτητής στο θέατρο Τέχνης, είχε για καθηγητές του τον Δημήτρη Ροντήρη αλλά και τον ίδιο τον Κάρολο Κουν. Αν και οι γονείς του δεν αντέδρασαν σε αυτή του την απόφαση, ο ίδιος υποσχέθηκε πως θα αποκτήσει και ένα πτυχίο πανεπιστημίου κι έτσι, στα τριάντα τρία του, αποφοίτησε από την Πάντειο Σχολή.

Ο Γκιωνάκης ήταν άριστος στις μιμήσεις, ενώ εκτός από ηθοποιός ήταν αυτοδίδακτος μουσικός και χορευτής, αφού έμαθε να παίζει πιάνο και να χορεύει κλακέτες μόνος του.

Για την προσφορά του σε θέατρο και κινηματογράφο, τιμήθηκε με το «Αναμνηστικό Μετάλλιο Δημήτρη Ψαθά» και το 1999 βραβεύτηκε και με το έπαθλο Αιμίλιος Βεάκης από το Κέντρο Μελέτης και Έρευνας του Ελληνικού Θεάτρου.

Θέατρο
Το 1944, ανέβηκε για πρώτη φορά στο θεατρικό σανίδι συμμετέχοντας στην παράσταση Ο τελευταίος ασπροκόρακας, ενώ ένα χρόνο μετά εμφανίστηκε στην επιθεώρηση Η ζωή ξαναρχίζει. Η επιθεώρηση ήταν το είδος θεάτρου που απογείωσε την καριέρα του και το είδος που ο ίδιος λάτρευε, θεωρώντας την το δυσκολότερο είδος θεάτρου. Μερικές από τις επιθεωρήσεις στις οποίες εμφανίστηκε είναι οι Έγκμοντ, Πειρασμός, Βίρα τις άγκυρες, Ο μπαμπάς εκπαιδεύεται, Καινούργια Αθήνα, Άνθρωποι του '60, Ζητείται τεμπέλης και άλλα.

Συμμετείχε ως βασικό στέλεχος σε αξιόλογους θιάσους και έπαιξε σε πλήθος θεατρικών έργων των μεγαλύτερων ξένων δραματουργών, από Μολιέρο μέχρι Βλαντίμιρ Μαγιακόφσκι, πριν μεταπηδήσει στο ελληνικό ρεπερτόριο. Το 1959 ίδρυσε τον δικό του θίασο, ενώ θεωρείται ο κύριος θεατρικός εκπρόσωπος των έργων του Δημήτρη Ψαθά, αφού του άρεσε ιδιαίτερα η γραφή του και ανέβασε στο θέατρο σχεδόν όλα του τα έργα. Πολλά από αυτά τα έργα μεταφέρθηκαν και στον κινηματογράφο με μεγάλη επιτυχία, όπως Το στραβόξυλο (1969) και Ο αχόρταγος (1967).

Κινηματογράφος
Ο Γκιωνάκης, έκανε το κινηματογραφικό του ντεμπούτο στην ταινία του Αλέκου Σακελλάριου Παπούτσι από τον τόπο σου (1946), η οποία δυστυχώς δεν σώζεται. Από εκεί κι έπειτα, συμμετείχε σε πάρα πολλές ταινίες που έγιναν επιτυχίες, συμπεριλαμβανομένων των Τα κίτρινα γάντια (1960), Μην ερωτεύεσαι το Σάββατο (1962), Τρίτη και 13 (1963), Άλλος... για το εκατομμύριο! (1964), Κάλλιο πέντε και στο χέρι (1965), Η κοροϊδάρα (1967), Ο αχόρταγος (1967), Το στραβόξυλο (1969), Ο πεθερόπληκτος (1970), Η ωραία του κουρέα (1970), Η κρεβατομουρμούρα (1972) και πολλές άλλες. Συνολικά, συμμετείχε σε 117 ταινίες, ενώ από το 1985 μέχρι το 1992 έπαιξε σε περισσότερες από 30 βιντεοταινίες καθώς, όπως και άλλοι καταξιωμένοι καλλιτέχνες, πίστευε πως οι βιντεοταινίες θα διαδεχόταν τις κινηματογραφικές παραγωγές, οι οποίες στην Ελλάδα βρίσκονταν ήδη σε παρακμή.

Για πάρα πολλούς, ο καλύτερος ρόλος της καριέρας του θεωρείται αυτός του «Μπρίλη» στην ταινία Τα κίτρινα γάντια. Η επιτυχία του ρόλου ήταν τόσο μεγάλη που οδήγησε στην επανακυκλοφορία της ταινίας στις αίθουσες με νέες αφίσες, όπου το όνομα του Γκιωνάκη εμφανιζόταν δεύτερο, μετά το όνομα του Νίκου Σταυρίδη. Οι δικές του αγαπημένες ταινίες ήταν οι Μην ερωτεύεσαι το Σάββατο, Δέκα μέρες στο Παρίσι, Τα κίτρινα γάντια και Η Αθήνα τη νύχτα.

Προσωπική ζωή
Ο Γκιωνάκης γνώρισε τη σύζυγό του, Ζέτα, ένα βράδυ που εκείνη είχε πάει στο θέατρο με τις φίλες της κι εκείνος την είδε από τη σκηνή. Την πλησίασε μετά την παράσταση και αφού έμαθε πού έμενε, πήγε την επόμενη μέρα και ζήτησε το χέρι της από τον πατέρα της. Οι δυο τους παντρεύτηκαν τον Ιανουάριο του 1957 με κουμπάρα τη Σοφία Βέμπο και μαζί απέκτησαν δύο κόρες, τη Ρενάτα και την Πωλίνα. Από τις κόρες του απέκτησε τρία εγγόνια, δύο κορίτσια κι ένα αγόρι.

Διετέλεσε δημοτικός σύμβουλος της Αθήνας και ήταν υποστηρικτής του Παναθηναϊκού.

Προβλήματα με τη δικαιοσύνη
Στις 14 Οκτωβρίου 1984, ο Γκιωνάκης πυροβόλησε τρεις φορές την τότε ερωμένη του Αφροδίτη Κοζανιτά στο σπίτι της στο Καστρί, έπειτα από καβγά που είχαν. Ο ηθοποιός συνελήφθη και προφυλακίστηκε με την κατηγορία της απόπειρας ανθρωποκτονίας και της παράνομης οπλοκατοχής και οπλοχρησίας. Κατά τη διάρκεια της δίκης που ακολούθησε, η Κοζανιτά κατέθεσε πως ο Γκιωνάκης δεν είχε πρόθεση να την σκοτώσει, κάτι το οποίο λειτούργησε καταλυτικά στην τελική απόφαση του δικαστηρίου αφού ο εισαγγελέας μετέτρεψε το κατηγορητήριο από απόπειρα ανθρωποκτονίας σε επικίνδυνη σωματική βλάβη, αναγνωρίζοντας επίσης ελαφρυντικά στον δράστη. Το δικαστήριο επέβαλε στον ηθοποιό ποινή φυλάκισης 15 μηνών, η οποία ωστόσο ήταν εξαγοράσιμη.

Προβλήματα υγείας και θάνατος
Ο Γκιωνάκης έπασχε από σακχαρώδη διαβήτη, ο οποίος του προκάλεσε αρκετά προβλήματα υγείας. Το 1998 υπέστη το πρώτο εγκεφαλικό επεισόδιο και πέρασε τα τελευταία τέσσερα χρόνια της ζωής του κατάκοιτος, τόσο εξαιτίας των εγκεφαλικών επεισοδίων όσο και του ακρωτηριασμού που υπέστη στο ένα του πόδι. Τον τελευταίο μήνα της ζωής του, η υγεία του παρουσίασε σοβαρή επιδείνωση και απεβίωσε στις 25 Αυγούστου 2002 στο νοσοκομείο «Λευκός Σταυρός» από μόλυνση του αναπνευστικού. Κηδεύτηκε στο Α' Νεκροταφείο Αθηνών παρουσία πολλών συναδέλφων του και απλού κόσμου.

Φιλμογραφία

 Κινηματογράφος 
ΈτοςΤίτλοςΣκηνοθεσίαΡόλοςΔεκαετία 19401946Παπούτσι από τον τόπο σουΑλέκος ΣακελλάριοςΔεκαετία 19501951Προ παντός...ψυχραιμίαΜίμης Φωτόπουλος, Ντίνος ΗλιόπουλοςΤηλέμαχος ΔράκοςΕκείνες που δεν πρέπει ν' αγαπούνΑλέκος Σακελλάριοςπιανίστας1952Το στραβόξυλοΧρήστος ΑποστόλουΠέτρος Μαρκόπουλος1957Τζιπ, περίπτερο κι αγάπηΜαρία ΠλυτάΤώνηςΤης νύχτας τα καμώματα Αλέκος ΣακελλάριοςμάγκαςΤο κορίτσι με τα παραμύθιαΑνδρέας ΛαμπρινόςΝταλιτζέςΤο παιδί του δρόμουΦρίξος Ηλιάδηςπωλητής βιβλίων1958Το τρελοκόριτσοΝτίμης ΔαδήραςΦίφηςΗ φτώχεια θέλει καλοπέρασηΟρέστης ΛάσκοςΓιάννης ΠηδηχτόςΑδέκαροι ερωτευμένοιΤζανής ΑλιφέρηςΓρηγόρης / ΜικέςΤέσσερις νύφες και ένας γαμπρόςΠέτρος Χριστόπουλος1959Η μουσίτσαΓιάννης ΔαλιανίδηςΒουδουμπάς (Μίρκα)Ένας βλάκας και μισόςδικηγόρος ΠερλεπέςΓαμήλιες περιπέτειεςΚώστας ΓεωργούτσοςΤζάκομοΔουλειές με φούντεςΠάνος ΓλυκοφρύδηςΑλέκοςΟ θείος από τον ΚαναδάΦίλιππος ΦυλακτόςΚώσταςΌσο υπάρχουν γυναίκεςΓιώργος ΠαπακώσταςΓαρίδας (ταξιτζής)Το αγοροκόριτσοΝτίμης ΔαδήραςΡιρήςΔεκαετία 19601960Αλλού τα κακαρίσματαΤάσος ΜελετόπουλοςΜίκης ΠιλίδηςΤα κίτρινα γάντιαΑλέκος ΣακελλάριοςΜπρίληςΕρωτικά παιχνίδιαΓιώργος ΘεοδοσιάδηςΘανασάκηςΆντρας είμαι και το κέφι μου θα κάνωΜαρία ΠλυτάΠαρμενίων Παρμενίδης2.000 ναύτες κι ένα κορίτσιΓρηγόρης ΓρηγορίουΜπουνάτσαςΈνας Δον Ζουάν για κλάματαΝτίμης ΔαδήραςαρραβωνιαστικόςΟ δολοφόνος αγαπούσε πολύ Ίων ΝταϊφάςΠολΤο αγρίμιΚώστας ΚαραγιάννηςΛουκάς (υπηρέτης)1961Η Αλίκη στο ναυτικόΑλέκος ΣακελλάριοςναύτηςΚορίτσια της ΑθήναςΑπόλλων ΓαβριηλίδηςΛεωνίδας, φίλος ΤάκηΟ καλός μας άγγελοςΣτέλιος ΖωγραφάκηςΗρακλής ΒούραςΣτέγνωσαν τα δάκρυά μαςΓιώργος ΠαπακώσταςΒαγιάνναςΔιαβόλου κάλτσαΓρηγόρης ΓρηγορίουΛαλάκης ΚαρράςΦτωχαδάκια και λεφτάδεςΟρέστης ΛάσκοςΣάββας1962ΛαφίναΛιάκοςΔέκα μέρες στο ΠαρίσιΜίλτος ΖέπαςΟ γαμπρός μου ο δικηγόροςΣωτήρηςΚορόιδο γαμπρέΚώστας ΚαραγιάννηςΛούληςΦτωχοί κομπιναδόροιΗλίας ΠαρασκευάςΝτιντίκοςΜην ερωτεύεσαι το ΣάββατοΒασίλης ΓεωργιάδηςΤζάκομοΗ νύφη το 'σκασεΑλέκος Σακελλάριοςρεσεψιονίστ ξενοδοχείουΟ διάβολος και η ουρά τουΣτέλιος ΖωγραφάκηςΓρηγόρης, ζωγράφοςΗ Αθήνα τη νύχταΚλέαρχος ΚονιτσιώτηςΓιάννης ΓκιωνάκηςΤου Κουτρούλη ο γάμοςΚώστας ΜαργαρίτηςΜανώλης ΚουτρούληςΟ Δήμος από τα ΤρίκαλαΓιάννης ΔαλιανίδηςΒάγγοςΟ άντρας της γυναίκας μουΝτίμης ΔαδήραςΠαναγιώτης ΠαναγιωτίδηςΤα Χριστούγεννα του αλήτηΣτέλιος ΤατασόπουλοςΘεοδόσης1963Οι σκανδαλιάρηδεςΘανάσης ΜπακίρηςΤρίτη και 13Ορέστης ΛάσκοςΣωτήρης ΜπερκέτηςΤρελοί πολυτελείαςΣτέφανος ΦωτιάδηςΜπάμπηςΕπτά μέρες ψέματαΚώστας ΑνδρίτσοςΘανάσηςΕυτυχώς χωρίς δουλειά / Οι ανειδίκευτοιΓιάννης ΚαψάληςΑγγελής ΚατσαβίδηςΛίγο πριν να ξημερώσειΟδυσσέας Κωστελέτοςυπάλληλος γκαράζ1964Ο λαγοπόδαροςΛουκάς ΧέλμηςΟ Γιάννης τα 'κανε θάλασσαΓιάννηςΌ,τι θέλει ο λαόςΜάριος ΑδάμηςΘανάσηςΕξωτικές βιταμίνεςΣωκράτης ΚαψάσκηςΔρ. ΦωστέρηςΚόσμος και κοσμάκηςΟρέστης ΛάσκοςΜάκης ΚαρίνηςΆλλος για το εκατομμύριοΚοκόςΟ εμίρης και ο κακομοίρηςΓιάννης ΓκιωνάκηςΟ Αριστείδης και τα κορίτσια τουΣτέλιος ΖωγραφάκηςΤρύφων ΠαπαλεξανδρογεωργακόπουλοςΟι προικοθήρεςΠαναγιώτης ΚωνσταντίνουΠερικλήςΝυχτοπερπατήματαΓιώργος Ζερβουλάκοςμοιχός1965Η Εύα δεν αμάρτησεΕρρίκος ΘαλασσινόςΜενέαλος ΤουλούμπαςΚάλλιο πέντε και στο χέριΠάνος ΓλυκοφρύδηςΛάκης ΠουρέςΠράκτορες 005 εναντίον ΧρυσοπόδαρουΟρέστης ΛάσκοςΔαμιανός ΜπουραλάςΜπετόβεν και μπουζούκιΦίλιππαςΤο βλακόμουτροΦίλιππος ΦυλακτόςΠασχάληςΚαι οι…14 ήταν υπέροχοι!Βαγγέλης ΣειληνόςΓρηγόρης1966Ο αδελφός μου ο λόρδοςΦειδίαςΗσαΐα χόρευεΚώστας ΑσημακόπουλοςΗλίας ΤακούνηςΟ τετραπέρατοςΚώστας ΑνδρίτσοςΑυγερινόςΌλοι οι άνδρες είναι ίδιοιΑλέκος ΣακελλάριοςΓιώργοςΗ αδελφή μου θέλει ξύλοΚώστας ΛυχναράςΣπύρος Ντόκος1967Η κοροϊδάραΚώστας ΚαραγιάννηςΡιρίκοςΟ αχόρταγοςΝτίμης ΔαδήραςΧρήστος ΧρυσάφηςΤο πλοίο της χαράςΟρέστης ΛάσκοςΤομ ΛούκαςΝυμφίος ανύμφευτοςΕυτύχιος ΠουλάκηςΜίνι φούστα και καράτεΒαγγέλης ΣειληνόςΤάκης ΚούληςΟ γαμπρός μου, ο προικοθήραςΜπάμπηςΠέντε γυναίκες για έναν άνδραΔημήτρης ΠαππάςΈνας απένταρος λεφτάςΧρήστος ΚυριακόπουλοςΓιάννης Μπάκουρας1968Ο πεθερόπληκτοςΧρήστοςΓια ποιον χτυπά η κουδούναΟρέστης Λάσκοςφωνή1969Το στραβόξυλοΝίκος "Νικολάκης" ΜαρουλήςΗ ωραία του κουρέαΝτίνος ΔημόπουλοςΓιάννης ΨαλίδαςΔεκαετία 19701970Ο ξεροκέφαλοςΕρρίκος ΘαλασσινόςΠαντελής ΚαραμπίναςΟι τέσσερις άσσοιΚώστας ΚαραγιάννηςΛιλίκος ΜπαρδαμάςΗ τύχη μου τρελάθηκεΧρήστος ΚυριακόπουλοςΖήσης ΚαραφανάρηςΟ τρελός της πλατείας ΑγάμωνΚώστας ΑνδρίτσοςΓιώργος Αγρανιώτης1971Ο αγαθιάρης και η ατσίδαΜιχάλης Τσουκολιάς (θείος / ανιψιός)Πίσω μου σ' έχω, ΣατανάΝτίνος ΔημόπουλοςΓιάννης ΓκιωνάκηςΗ κρεβατομουρμούραΟρέστης ΛάσκοςΣάββας ΤσιβικλήςΈνα αγόρι... αλλιώτικο απ' τ' άλλαΚώστας ΚαραγιάννηςΠέτρος Σοφιανός1972Ο άνθρωπος που έσπαγε πλάκαΖαχαρίας (σοφέρ)Αέρα! Αέρα! Αέρα!Κώστας ΑνδρίτσοςΣτράτοςΔεκαετία 19801980Γεύση από Ελλάδα!Γιώργος ΛαζαρίδηςΓιάννης1981Τροχονόμος ΒαρβάραΌμηρος ΕυστρατιάδηςΠαχούμης ΦουρτούναςΚορόιδο ΡωμιέΧρήστος ΚυριακόπουλοςΠότης Πίκουλας1982Ο αυτάκιαςΑρχιρωμαίοςΡόδα, τσάντα και κοπάναΌμηρος Ευστρατιάδηςεπιθεωρητής1983Ο Παπασούζαςπαπα-ΣεπτέμβηςΣερίφης, ο μηχανοφάγοςΠλάτωναςΡόδα, τσάντα και κοπάνα 2ΗρώδηςΓύφτικη κομπανίαΚώστας Καραγιάννηςβασιλιάς των ΤσιγγάνωνΜια παπαδιά στα μπουζούκιαΧρήστος ΚυριακόπουλοςΗρακλής 1984Ρόδα, τσάντα και κοπάνα Νο 3Όμηρος ΕυστρατιάδηςΗρώδης 

 Βιντεοταινίες 
ΈτοςΤίτλος1985Πρώτη νύχτα γάμου
Ο θείος μου ο ατσίδας

Ο ιππότης της λιγούρας

Ο άντρας μου έμεινε παρθένος

Δημόσιος κίνδυνος Νο1 και κάτι

Πώς να παντρέψεις την γυναίκα σου

Τρελές διακοπές του θηριοτροφείου1986Επιχείρηση γάμος
Ανδρέας ο επιμένων

Ο μυστικός πράκτωρ

Ο νίντζα με την γκλίτσα

Κορόιδο γαμπρός και κερατάς

Τρελοί ληστές, γυμνά διαμάντια

Οι άνθρωποι του χθες και του σήμερα1987Οι μπουκαδόροι
Ο γύφτος και η Πόντια

Εταιρεία ξυλοδαρμών ΕΠΕ

Μια σιγανοπαπαδιά μαφιόζα

Αετονύχηδες και χαζοπούλια

Ο κουμπάρος μου ο ξεφτίλας

Ένα ζευγάρι από κομπιούτερ

Ταρνανάς εναντίον Τσιτσιολίνας

Όλοι τους τρελοί εκτός από μένα

Η μικρομεσαία των μπάτσων σχολή

Αρχηγέ προχώρα σε θέλει όλη η χώρα1988Στο ρυθμό του ροκ
Άντζελα ο πειρασμός

Αχ αυτός ο επιπόλαιος

Κουμπάρε μου ξεφτίλα

Σκανδαλιάρικα νιντζάκια

Παπατζήδες της δεκάρας

Ένας μπόμπος στα θρανία1989Όσο υπάρχουν κόπανοι
Κατά φαντασίαν εραστής

 Τηλεταινίες 
ΈτοςΤίτλοςΚανάλι1993Κάθε πράμα στον καιρό τουΑΝΤ1

 Τηλεοπτικό θέατρο 
ΈτοςΤίτλοςΚανάλι1975Τα λιοντάρια
Μπράβο Κολονέλο

Θανασάκης ο πολιτευόμενοςΥΕΝΕΔ
ΕΡΤ

ΥΕΝΕΔ1980Ο θεατρίνος
Οι γκρίζοι κρόταφοι

Το κυνήγι της τύχης

Ρωτήστε το διαχειριστήΥΕΝΕΔ
ΥΕΝΕΔ

ΥΕΝΕΔ

ΥΕΝΕΔ1982Ο αφελής
Το στραβόξυλοΕΡΤ
ΕΡΤ1988Ο αετός της πλατείας
Ο θάνατός σου η ζωή μουΕΤ1
ΕΤ1

 Παραστασιογραφία 
ΈτοςΤίτλος1944Πρίγκηψ Μουρούζης1947Να τι θέλει ο λαός1956Σιγά... και με το Μαλακό!...1959Ομόνοια Πλάτς... Πλούτς!1960-1961Ώπα... Ώπα!...1961Γλυκιά Αθήνα
Κάθε καρυδιάς καρύδι1965Αυλή και πεζοδρόμιο
Ραντεβού στις κάλπες1972Ο κοριός
Από την Αθήνα με αγάπη

Ποιος είμαι εγώ, ποια είναι αυτή1979Μάπες και.. Φάπες1982Σας αρέσει το ΠΑΣΟΚολλητό;1983Πεινάω μ'ακούς?1984Στον Πυρετό της Λόξας1988Μη μαδάς τη... ΜΑΡΓΑΡΙΤΑ1989Βολπόνε

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1944/1945 Στο βυθό Αλιόσκας Θέατρο Τέχνης «Κάρολος Κουν» Θέατρο Βρετάνια Κάρολος Κουν Ελληνική Θεατρική Περίοδος 1950/1951 Έχετε γεια.... βρυσούλες  Θίασος Σοφίας ΒέμποΘεατρικές Επιχειρήσεις Βέμπο Θέατρο Βέμπο Ρενάτο Μόρντο Ελληνική Θεατρική Περίοδος 1953/1954 Φουσκοθαλασσιές Μάκης Εθνικό Θέατρο της Ελλάδας Δημοτικό Θέατρο Πειραιά Κωστής Μιχαηλίδης Ελληνική Θεατρική Περίοδος 1954/1955 Ο μπαμπάς εκπαιδεύεται Κουρέας Εθνικό Θέατρο της Ελλάδας Δημοτικό Θέατρο Πειραιά Κωστής Μιχαηλίδης Ελληνική Θεατρική Περίοδος 1954/1955 Οι εύθυμες κυράδες του Ουίνδσορ Σλέντερ Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1963/1964 Η Αθηναία του 1964 ...  Θεατρικές Επιχειρήσεις Τάκη Μακρίδη Θέατρο Μετροπόλιταν  Ελληνική Θεατρική Περίοδος 1970/1971 Ο αρχοντοχωριάτης Κύριος Γιορδάνης Προσκήνιο Αλέξη Σολομού Θέατρο Βρετάνια Αλέξης Σολομός Ελληνική Θεατρική Περίοδος 1977/1978 Ο φιλαράκος μου Θόδωρος Θεατρικές Επιχειρήσεις Κάρολος ΠαυλάκηςΘίασος Γιάννης Γκιωνάκη Θέατρο Βρετάνια Βασίλης Ρίτσος Ελληνική Θεατρική Περίοδος 1989/1990 Βολπόνε Κορμπάτσιο Θίασος Βασίλη Διαμαντόπουλου Θέατρο Λουζιτάνια Μίνως Βολανάκης Ελληνική Θεατρική Περίοδος 1990/1991 Κυνηγώντας τον έρωτα Συνταγματάρχης Θεατρικές Επιχειρήσεις Ανδρέας Ντούζος Θέατρο Σούπερ Σταρ Ανδρέας Ντούζος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

 Εξωτερικοί σύνδεσμοι 



Κατηγορία:Έλληνες κωμικοί
Κατηγορία:Έλληνες  ηθοποιοί κινηματογράφου
Κατηγορία:Έλληνες  ηθοποιοί θεάτρου
Κατηγορία:Απόφοιτοι του Παντείου Πανεπιστημίου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν